EU:n kaavailemat ”meemikiellot” ja ”linkkiverot” ovat helppoja kiertää sekunneissa – Koko maailman pitäisi sitoutua rajoituksiin, jotta ne voisivat toimia

Jo ennalta voi sanoa, että tavalliset kansalaiset tulevat helposti kiertämään direktiivin, jos se hyväksytään tällaisenaan.

VPN:n tai proxyn käyttäminen on helppoa.­

Euroopan unioni on vuosia yrittänyt saada aikaiseksi uutta tekijänoikeusdirektiiviä. Ehdotuksen avainkohtien ongelma on se, että ne eivät toimi, koska ne ovat kierrettävissä helposti.

Heinäkuun alussa nähtiin varsinainen jännitysnäytelmä europarlamentissa, kun edustajat äänestivät uuden tekijänoikeusdirektiiviehdotuksen uuteen käsittelyyn. Äänestys oli varsin tiukka ja sitä edelsi kiivas taistelu julkisuudessa sen sisällöstä. Direktiiviehdotus sisälsi artiklat 11 ja 13, eli niin sanotut meemikiellon ja linkkitaksan.